runetrust/blame-folketinget-dk huggingface dataset:
Mai Henriksen (KF), 2012-05-30:
Man kan f.eks. tage den skattereform, som jo netop er blevet fremlagt, og man kan også tage forliget om førtidspension og fleksjob, hvor Enhedslisten jo knap nok blev inviteret inden for til forhandlingsbordet, og man kan også tage den varslede kontanthjælpsreform, som kommer her til efteråret.
Peder Hvelplund (EL), 2021-01-15:
Det betyder også, at der er et medejerskab til den behandling, man får, og der betyder det også noget, at man vil kunne identificere den ansatte, man er sammen med; ikke nødvendigvis med et efternavn, men i hvert fald med et fornavn, så man ikke bare taler til et nummer, men også taler til et menneske.
Mette Frederiksen (S), 2013-01-30:
Ligesom man har rettigheder til at kunne opnå mulighed for adgang til forsørgelse, hvis ikke man kan forsørge sig selv og sine, følger der også nogle meget klare pligter med, men pligterne er jo defineret meget, meget skarpt, i forhold til hvad det er for en ydelse man modtager.
Henrik Sass Larsen (S), 2013-12-06:
Men lad os nu tage et eksempel, hvor man har en region, som støder lige op til en anden, og hvor der er en gruppe borgere lige inde på den anden side, som har behov for en konkret serviceydelse, som regionen i forvejen udbyder, så må regionen ikke gå ind og give den lille gruppe mennesker det tilbud og den mulighed i dag.
Jørgen Arbo-Bæhr (EL), 2007-05-22:
Som om det ikke var slemt nok, er det måske gået op for regeringen og Dansk Folkeparti, at et er, at man vil piske folk til at arbejde, men at det måske er lige groft nok at give de mennesker, der på ingen måder er i stand til at arbejde, pisken.
Aaja Chemnitz Larsen (IA), 2017-03-14:
Hvis jeg skal fremhæve nogle tal, kan vi jo se, der er sket en stigning i anmeldelsesprocenten, og at kriminaliteten i Grønland generelt er ekstremt høj globalt set, og at der er behov for en styrket indsats på justitsområdet i Grønland.
Aage Frandsen (SF), 1999-11-16:
Og derfor er det afgørende for os, at man netop benytter sig af de muligheder, man har, for at træffe beslutninger i fællesskab, og hvis ikke man kan tvinge nogen til det ud fra nogle fælles formål, ja, så er man nødt til at gøre det, ved at man stemmer ud fra et kvalificeret flertal.
Henrik Dam Kristensen (S), 2011-10-26:
Men jeg må sige, at det simpelt hen ikke er muligt så tidligt i forløbet – inden en nærmere udformning af en kommende kørselsafgift er besluttet – at svare på spørgsmålet om, hvilke konsekvenser det vil have for både vækst, konkurrenceevne og jobskabelse.
Peter Skaarup (DF), 2021-05-03:
Og hvis den behandling overstiger den tid, det ville tage ellers at være i fængsel, så er det måske prisen nogle gange for, at man undgår, at de laver ny kriminalitet, for nogle af dem er så syge og så meget ude af drift, at de kan finde på at lave ny kriminalitet, hvis de bare blev lukket ud.
Lisbeth Bech Poulsen (SF), 2017-10-12:
Hvis vi vælger den model, der er på bordet nu, så vil der være en masse virksomheder, der også skal gøre noget ekstra for at leve op til lovgivningen, plus at der vil være en masse risici, som bl.a. hr. Pelle Dragsted også har været inde på.
Karsten Lauritzen (V), 2021-01-28:
Det her er en sag, der for Venstres folketingsgruppe og i øvrigt også for Venstres formand, som jeg sagde indledningsvis, handler om nogle af de principper, vores retssamfund er bygget på, og om, at der ikke er grundlag for at tilsidesætte Instrukskommissionens konklusioner med en landsdommer i spidsen og de uvildige advokater.
Line Barfod (EL), 2010-11-30:
På den ene side siger man, at man ønsker at have en refusion for at få kommunerne til at opføre sig på en bestemt måde, og på den anden side siger man, at det absolut ikke er meningen, at kommunerne skal sende folk, der er alvorligt syge, ud, selv om de så stadig får den lave refusion, hvis ikke de gør det.
Jesper Petersen (SF), 2011-10-06:
Jeg synes ikke, at det er svært for mig at stå her – tværtimod er jeg stolt af det regeringsgrundlag, vi har lagt frem, hvor vi punkt for punkt skaber fremgang i forhold til de ting, vi gerne vil med hensyn til uddannelse, bedre sundhed, sætte gang i beskæftigelsen, en ny klima- og miljøpolitik, en mere rimelig og fornuftig integrations- og værdipolitik.
Bendt Bendtsen (KF), 2003-12-10:
Til fru Lissa Mathiasen, der siger, at det jo ikke er ligegyldigt for lejerne: Nej, jeg kan forstå, at 58 pct. ifølge en undersøgelse fra Mandag Morgen synes, at det kunne være en udmærket idé, at der blev en forsøgsordning på det her område, at den enkelte lejer fik mulighed for at overtage sin egen bolig.
Lise von Seelen (S), 2008-02-26:
Men vi har også noteret os i forbindelse med den her samkøring af systemer, at vi jo skal lægge mærke til, at vi altså er det samfund i Europa, som samkører flest systemer med borgeroplysninger, og vi skal selvfølgelig tænke os rigtig, rigtig godt om, hvad nytteværdien er af det, og om vi får nogle uhensigtsmæssige sidevirkninger ved at lave de samkøringer.
Kristian Pihl Lorentzen (V), 2010-05-04:
Men jeg kan forstå, at der skal gøres meget mere, og derfor vil jeg gerne spørge fru Karen Hækkerup: Hvor kommer finansieringen fra til det her, for der er jo en lang, lang liste over andre forslag, der også skal bruges adskillige milliarder på, fra Socialdemokraternes side?
Bjarne Laustsen (S), 2009-02-27:
Så kan de partier, som er enige om det - med de betænkeligheder, som De Radikale har - se på det. Jeg kan se her, at det kun er nogle ordførere, og det ville jeg selvfølgelig ikke have været tilfreds med, hvis jeg havde været forligspartner i sådan en sag.
Karen Ellemann (V), 2015-04-08:
Jeg vil tilkendegive, at jeg er enig med ministeren i den del, altså at man der, hvor forældrene stadig væk modtager et børnebidrag, godt kan blive enige om, at det er rimeligt, at der er en sammenlignelig forældrebetaling i forhold til øvrige institutionspladser for andre børn.
Torben Hansen (S), 2008-05-14:
Så det næste spørgsmål, som jeg ikke fik svar på før, er: Kan ministeren, når han nu i de kommende måneder skal tage rundt og overbevise danske landmænd om, at det her er ganske fantastisk, så se dem i øjnene, i betragtning af at udlægning af randzoner ikke var noget, der tyngede ministerens samvittighed, før han blev miljøminister?
Nicolai Wammen (S), 2002-04-11:
Jeg må spørge fru Ester Larsen: Hvad er grunden til, at det skal væk, når fremtrædende erhvervsfolk i Danmark, når de kulturfolk, der har det i hænderne i dagligdagen, og når hundredvis af børn har haft en række gode oplevelser netop på grund af den indsats, som Kulturrådet for Børn har været garant for?
Line Barfod (EL), 2009-02-05:
Derfor vil jeg gerne høre: Mener ministeren, at det, der skal lægges op til, og det, der er perspektivet - som fru Marianne Jelved også har efterlyst flere gange - er, at vi skal nedregulere det her område, så det bliver dårligere kvalificeret, eller mener ministeren faktisk, at der er brug for en opkvalifikation?
Jørn Jespersen (SF), 2003-03-26:
Hvis man ser på fødevareministerens eget referat af rådsmødet den 20. februar, så står der heri, at nogle få delegationer, herunder Danmark, hilste Harbinsons papir velkommen som et udgangspunkt for de fortsatte forhandlinger, idet disse lande fremhævede den overordnede betydning af den liberaliserede samhandel, herunder behovet for reformer i den fælles landbrugspolitik.
Kirsten Normann Andersen (SF), 2022-04-08:
For det femte ændrer lovforslaget reglerne for patienterstatningsområdet, så regulerings- og forrentningstidspunktet ved erstatninger og godtgørelser flyttes fra forfaldstidspunktet i erstatningsansvarsloven til tidspunktet for Patienterstatningens afgørelse.
Karsten Lauritzen (V), 2013-11-28:
For, som man også kan se af lovforslaget, er det i de ca. 45 pct. af de tilfælde, hvor man får en automatisk trafikbøde ved en fotovogn – det er de fotovogne, der nu kommer fire gange så mange af – ikke ejeren af bilen, der rent faktisk også er føreren, og med det, justitsministeren lægger op til, vil det af hensyn til effektivitet ved politiet være sådan, at bøden bare vil blive sendt til ejeren af bilen, og så er det så op til ejeren af bilen at løfte bevisbyrden, altså at det ikke var ham eller hende, der førte bilen, men en helt anden, der så skal erkende det over for myndighederne.
Frank Aaen (EL), 1999-01-19:
Det er jo oplagt en fidus, der hermed fjernes, og jeg synes, det er meget interessant, at Venstre og De Konservative i den grad er så optaget af, at folk søreme skal have lov til at udnytte en fidus, som aldrig burde have været der, som er helt urimelig, og som er en skattefidus for nogle til at berige sig på bekostning af alle os andre.
Carsten Bach (LA), 2016-02-11:
Som sagt er der så sent som i går nogle virksomheder i Københavnsområdet, som netop har peget på energiafgifterne som værende skyld i, at der ikke investeres i øget produktion i Danmark, og det er jo de investeringer, som skal skabe arbejdspladser i Danmark og skabe vækst og udvikling i Danmark.
Lea Wermelin (S), 2025-12-12:
Det, som vi jo så har brugt tiden på, også efter at borgerforslaget både er blevet stillet, men også har fået de nødvendige underskrifter til at blive behandlet her i dag, har været at møde forslagsstillerne i Sundhedsudvalget, og jeg tror faktisk også, at en række af os ordførere, der sidder her, også har mødtes med forslagsstillerne selv, og de er her jo også til at overhøre debatten.
Søren Espersen (DF), 2013-05-21:
Det være sagt, på trods af at det er vor overbevisning, at en oprettelse af endnu en arabisk stat oven i de omkring 20, der er i forvejen, vil blive til ulykke for alle parter – for de palæstinensiske arabere, for de israelske jøder, for de israelske arabere og for israelerne på Vestbredden.
Keld Albrechtsen (EL), 1999-12-08:
Af de papirer, som foreligger nu, og som man godkender i Helsinki med de danske stemmer - også selv om Danmark har en undtagelse - fremgår det klart, at dette armékorps kan sendes ud overalt i verden - ja, det vil sige, det fremgår ikke klart, for det fremgår slet ikke, at der er nogen begrænsninger.
Rasmus Prehn (S), 2008-11-18:
Der er altså noget helt paradoksalt i, at regeringen på den ene side står på Venstres landsmøde og siger, at nu skal vi til at indse, at der skal ske en masse på energiområdet, og på den anden side får de kommuner, der brænder for at gøre noget, på grund af anlægsloftet et rap over nallerne, hver eneste gang de forsøger at sætte så meget som en lavenergipære i.
Mette Frederiksen (S), 2015-01-21:
Så derfor er svaret, når der spørges specifikt til betydningen for PET's indsats imod terror, som et af de vigtigste værn, vi har, at det nok næppe vil have en konkret betydning i forhold til Europol-samarbejdet, for det er jo, som spørgeren forhåbentlig ved, et samarbejde mellem det politi, vi kalder det åbne politi.
Torsten Schack Pedersen (V), 2020-10-21:
Det var så en omsætningsnedgang, der skyldes, at skoler og forældre har ageret efter de anbefalinger, som regeringen er kommet med, mens det for de berørte erhverv, der oplever, at skoleklassen ikke kommer på udflugt, at gymnasieklassen ikke kommer på studietur, så er ærgerligt.
Søren Kolstrup (EL), 2001-05-21:
Så vil jeg lige til allersidst gøre opmærksom på, at i forbindelse med diskussionen om økologisk byggeri har vi fået vedtaget en substitutionsdatabase, og uden at jeg helt kan overskue det, kunne det jo være, at den substitutionsdatabase også kunne medtænke det her spørgsmål og indeholde et ja tak til certificeret tropisk træ og et nej tak til ikkecertificeret.
Sophie Hæstorp Andersen (S), 2003-02-28:
Vi skal bare huske hinanden på, at præcis de samme forhold gælder for morfin. Det vil sige, at når vi giver folk morfin, når de er døende, når de er syge, på hospitaler og andre steder, så skal vi være opmærksom på præcis de samme ting. Det er vi også sjovt nok dér, men der er altså nogle andre forhold, når vi kommer ud i den anden verden. Ellers er vi fuldstændig enige.
Serdal Benli (SF), 2024-11-14:
Når hele blokke af svømmetider afsættes til ét køn, handler det i mine øjne ikke om særlig meget andet end at gennemtvinge et håbløst forældet religiøst særsyn på kvindekroppen – en kønsmoral, som jeg ikke mener hører til i et verdsligt samfund som det danske.
Morten Messerschmidt (DF), 2005-06-16:
Det er fuldstændig uforståeligt, at man på den ene side kan slå sig op som et arbejderparti, der ønsker at sikre danske arbejdstagere i Danmark, kan slå sig op som et arbejderparti, der vil sørge for, at danske løn- og overenskomstaftaler og love overholdes i Danmark, når man på den anden side stemmer imod et beslutningsforslag, som netop har dette grundsynspunkt i sin substans.
Lars Løkke Rasmussen (V), 2017-02-28:
Jeg synes, det er den vigtigste opgave, vi står med, overhovedet, og jeg er meget tilfreds med det indspil, der er kommet til den debat, og vil sådan set bare invitere Folketingets politiske partier til at tage del i den her debat og altså i dag også udstikke den forhåndsinvitation, at vi i løbet af foråret vil indbyde til konkrete forhandlinger om præcis dette spørgsmål.
Søren Gade (V), 2006-03-28:
Formålet med den nye lodslov er jo at modernisere lodslovgivningen, at skabe mulighed for at effektivisere det statslige lodsvæsen i overensstemmelse med bl.a. de anbefalinger, som et enigt lodsudvalg afleverede til Forsvarsministeriet den 20. december 2004.
Lars Boje Mathiesen (NB), 2019-12-03:
Vi er et folk, som har en stolthed i at klare sig selv, og rigtig mange danskere vil gerne selv, og de vil faktisk helst ikke være afhængige af det offentlige og afhængige af hjælp, men når det så ramler, og det gør det jo – det kan ramle for os alle sammen på et hvilket som helst tidspunkt – er det, man har brug for hjælp.
Ole Vagn Christensen (S), 1997-11-04:
Det, hr. Kim Behnke ligesom helt har misforstået, er, at i den situation, som dansk erhvervsliv befinder sig i, er det nødvendigt, hvis man skal have knyttet viden og erhvervsliv sammen, at man finder en eller anden model, hvorunder det kan ske. Der er nævnt Novi.
Rune Lund (EL), 2017-05-16:
Hvis vi udelukkende lod markedet bestemme, så vil der ... være for store egne af vores land, der simpelthen ikke vil være befolket.« Det er et udsagn fra en Venstremand, jeg er frygtelig enig i, og man må nok sige, at det er ord, som er klare.
Søren Søndergaard (EL), 1998-01-22:
Måske skal indenrigsministeren ligefrem ud og nedlægge kranse et eller andet sted til minde om, at det ikke længere er muligt at fastholde bønderne under deres fødegods af hensyn til at sikre godsejerne billig arbejdskraft og enevældskongen kanonføde til hæren.
Nicolai Wammen (S), 2003-05-08:
Jeg kan i øvrigt sige, at LO's økonomer - dem, der har medlemmerne tæt inde ved kroppen, dem, der ved, hvad der trykker ude på arbejdspladserne - er enige i, at det her kunne være en god idé. Så vil jeg i øvrigt lige sige til Venstre, som jo har blæst sig meget op: De samme økonomer, som man hele tiden henholder sig til skulle kritisere Socialdemokratiets politik, er jo de økonomer, som for en stor dels vedkommende har skudt Venstres skattepolitik, skattestop, i sænk.
Lene Espersen (KF), 2004-01-29:
Det, der er hele formålet med lovforslaget, er jo netop at give en udstrakt hånd, vil nogle kalde det, andre vil kalde det en gulerod, til dem, der gerne vil gøre en ekstra indsats for at komme ud af den kriminalitet, der har fået placeret dem i et fængsel.
Lisbeth Bech Poulsen (SF), 2019-04-12:
Det synes jeg jo ikke er nogen grund til ikke at gøre noget ved det nu, men jeg vil bare igen gerne påpege, at den her lidt skelsættende rapport fra Konkurrence- og Forbrugerstyrelsen jo kom i 2015 og viste en helt vanvittig udvikling i antallet af kviklån, både i omfang, i antal og i den gæld, som man kunne se.
Pernille Vermund (NB), 2021-12-21:
Så puljer vi dem så i dag, fordi der er så ufattelig mange, som man synes skal have statsborgerskab – det gør vi ikke i Nye Borgerlige – men er det virkelig rigtigt, at Radikale Venstre ønsker at ændre grundloven, så det ikke længere er de folkevalgte politikere, men at det er embedsværket, der tildeler statsborgerskab?
Søren Pape Poulsen (KF), 2018-04-19:
Altså, hvis der er folk – og det kunne man godt forestille sig at der er – der tvinger kvinder til at gå med burka, så kunne det jo være, at det, at vi nu laver et lovforslag, der betyder, at det må man ikke, kunne få de kvinder til at rejse sig og sige: Nu er det nok; nu vil jeg ikke leve under tyrannens åg længere!
Sólbjørg Jakobsen (LA), 2025-05-21:
Det er derfor, vi i Liberal Alliance lavede et godt udlændingeudspil, hvor vi siger, at international arbejdskraft er godt og kan bidrage til en masse vækst i vores samfund, men der er nogle lande, som vi får arbejdskraft fra, men som ikke bidrager til noget godt, hvor der kommer for meget ondt med den arbejdskraft.
Ane Halsboe-Jørgensen (S), 2025-12-04:
Skatteforvaltningen har ved en fejl ikke opkrævet de her afgifter for elbiler, og det vil sige, at når vi nu ændrer loven med tilbagevirkende kraft, vil man heller ikke skulle ud at efteropkræve de her afgifter næsten 10 år tilbage i tid.
Morten Østergaard (RV), 2008-05-30:
Derfor er det bare, at jeg tror, at man skal holde sig for øje, at man ikke gør det danske arbejdsmarked eller de danske arbejdere nogen tjeneste ved at forsøge at holde den udenlandske arbejdskraft ude ved at lave en masse bureaukratiske foranstaltninger eller forsinke deres komme.
Frank Aaen (EL), 2001-05-31:
Vi må da kunne få at vide, om ikke det er korrekt, at de, der i forvejen har de højtlønnede job, skal have endnu mere ud af det ved en skattelettelse, at de, der har brug for hjælp, skal have mindre hjælp, og at de, der går fra arbejdsløshed - kassedamen - skal have nul kroner i skattelettelse.
Benedikte Kiær (KF), 2013-02-21:
Hvis vi tager det eksempel, som vi har hørt tidligere hos en af de andre ordførere, fra Nordjylland, så siger de jo også i en handelsstandsforening i Nordjylland – det siger formanden faktisk – at hvis der var blevet bygget en Bilkaforretning ved Hjørring, havde det faktisk betydet, at for hver arbejdsplads, der var oprettet i Bilka, skulle der have været nedlagt og sagt farvel til tre arbejdspladser andre steder i Nordjylland.
Jacob Buksti (S), 1998-10-08:
Når man tænker på, at vi har haft store aktiestigninger, når det er sådan, at man har den højeste beskæftigelse i noget land overhovedet, hvordan og hvorledes hænger det så sammen? Ja, det kan være, det hænger sammen på den måde, som det også er beskrevet i den udmærkede kronik fra den 28. september af de to vismænd, hvori der står: »Endvidere har erhvervslivets indtjening før skat generelt været meget høj de seneste år«.
Villy Søvndal (SF), 2004-05-11:
Mig forekommer det, at Danmark har et særligt ansvar som et af de krigsførende lande og senere besættelsesmagt, altså at Danmark er direkte medansvarlig for de ting, for at skabe den ramme, hvor de her ting har kunnet finde sted, bl.a. ved ikke at reagere i tide.
Keld Albrechtsen (EL), 2002-04-17:
Jeg tror, det er det signal, der er brug for, uanset hvilket grundlag den færøske regering møder frem med efter valget: at man fra den danske regerings side anerkender, at man sætter sig ved et forhandlingsbord, hvor det er to parter, som ligeværdigt optager og gennemfører forhandlingerne.
Mikkel Dencker (DF), 2002-11-15:
Samtidig er det også helt uanstændigt over for folk og virksomheder, som står for distribution af varerne og for den danske produktion af varerne, hvor man kunne frygte, at den tiltagende omsætning, den tiltagende kriminalitet på det her område, kunne føre til tab af arbejdspladser m.v. Dansk Folkeparti bakker op om det her forslag, i og med at det jo er nogle af vores egne ideer, der her bliver omsat til lov.
Jeppe Kofod (S), 2019-12-19:
Der er tale om beslutninger, som har været med til at forme dansk udenrigs- og sikkerhedspolitik; beslutninger, som har været med til at tegne den verdensorden, vi står med, på godt og ondt i dag; beslutninger, som også har haft store menneskelige omkostninger for danske mænd og kvinder, som har måttet betale den højeste pris, og for deres pårørende.
Lene Jensen (S), 2004-03-26:
Det ene går på, om vi, når nu hr. Flemming Oppfeldt er så optaget af, at borgerne skal have fuld råderet over deres egne penge, kan regne med støtte fra Venstre til et forslag, som gør, at man også kan bestemme, om man overhovedet vil lade være med at indbetale til SP eller ej.
Mette Frederiksen (S), 2012-02-02:
Og det er også derfor, at jeg i mit indlæg her i dagens debat siger, at ud over at vi mener, at man sagtens kan lave en ordentlig indsats med det regelsæt, der gør sig gældende, så har vi brugt finansieringen fra forslaget her til det, som vi mener er rigtigt, og som vi tror vil gavne mange ledige, eksempelvis en styrket indsats for ledige, der er ordblinde eller læse/stavesvage.
Ole Birk Olesen (LA), 2017-02-02:
Dertil kommer, at det har været en planmæssig forudsætning for udviklingen af Ørestaden og metroen, at Ørestad Fælled Kvarter udvikles inden for det besluttede projektområde på Amager Fælled for at skabe sammenhæng og helhed med den øvrige Ørestad samt nærhed til metroforbindelsen og den allerede etablerede metrostation Sundby Station.
Pernille Schnoor (ALT), 2017-02-23:
Vi kender faktisk konkrete eksempler, f.eks. Buurtzorgmodellen om såkaldt neighborhood care fra Holland, som er et projekt eller program, der anviser, hvordan en ny ledelsesapproach kan flade organisationsstrukturen ud og flytte plejepersonalets fokus væk fra papirarbejde, skrivebordsarbejde og bureaukrati og ud til de ældre selv.
Elsebeth Gerner Nielsen (RV), 2000-01-12:
Endnu en gang: Som sagt er det klart, at TV 3 ikke har overtrådt dansk lovgivning, i og med at dansk lovgivning ikke gælder for TV 3, men jeg synes stadig, at det havde været meget passende, hvis TV 3 havde valgt at følge den indstilling, der lå fra Konkurrencestyrelsen om, hvad der skulle betales for den nævnte fodboldkamp.
Aase D. Madsen (DF), 2004-04-22:
Derfor er vi i Dansk Folkeparti tilfredse med, at regeringen tilsyneladende har fundet en afgørelse og løsning på den bundne opgave, som EF-direktivet stiller os over for. For Dansk Folkeparti er det utrolig vigtigt, at de danske arbejdspladser ikke sættes på spil i den såkaldte prøveperiode fra 2005 til 2007.
Peder Sass (S), 2000-10-25:
Virkeligheden er i dag som tidligere nævnt, at antallet af nye uddannelsesaftaler er stagnerende, sammenholdt med at ca. 10.000 unge fortsat er registreret som praktikpladssøgende, hvoraf halvdelen er i skolepraktik, dvs. uden en aftale med arbejdsgiver.
Anders Fogh Rasmussen (V), 2005-02-24:
Feb II Almindelig lovgivning: Lov om indfødsrets meddelelse Apr I MINISTEREN FOR LIGESTILLING Redegørelser: Redegørelse og perspektiv- og handlingsplan for ligestilling Mar II MINISTEREN FOR VIDENSKAB, TEKNOLOGI OG UDVIKLING Genfremsættelser: Ændring af universitetsloven
Jakob Sølvhøj (EL), 2018-11-21:
Til gengæld vil jeg sige, at vi undrer os over, at lovforslaget indeholder nye bestemmelser om reglerne for tegnsprogstolkning på uddannelsesområdet, ikke fordi vi ikke anser det for utrolig vigtigt, at der er den bedst mulige adgang til tegnsprogstolkning for døve borgere i vores uddannelsessystem, men fordi der, så vidt vi kan se, lægges op til en isoleret regulering af tegnsprogstolkningen på uddannelsesområdet i stedet for at lade organiseringen af tolkningen på uddannelserne indgå som en del af en samlet plan for en fremtidig organisering af hele tegnsprogstolkeområdet.
Bjarne Laustsen (S), 2005-03-29:
Selv om det ikke er ministerens område, vil jeg høre, om ministeren ikke anerkender, at der kan være et problem i, at fødekæden til gymnasiet, netop den lokale bus, måske forsvinder, fordi den samme minister, regeringen, har været med til at producere et lovforslag, der siger, at i fremtiden må regionerne ikke tage sig af den overordnede kollektive trafik i regionen, men at det kun er trafikken imellem de store byer i regionen, regionen må tage sig af, resten er kommunalt.
Jens Rohde (KD), 2021-05-21:
Men det, jeg bare kan undre mig over, når man nu er så engageret i det og jeg også kan forstå, at kulturministeren er meget engageret – i hvert fald så engageret, at hun den 24. januar 2020 sagde, at nu er det på tide, at vi tager hånd om det her som politikere og kigger ind i hele den her verden – er, at siden har vi ikke hørt noget som helst.